
(Одобрение)
Европейският парламент,
–	като взе предвид проекта на решение на Съвета (05480/2026),
–	като взе предвид Споразумението под формата на размяна на писма между Европейския съюз и Кралство Мароко за изменение и допълнение на Споразумението за научно и технологично сътрудничество между Европейския съюз и Кралство Мароко, в което се определят редът и условията за участието на Кралство Мароко в Партньорството за научни изследвания и иновации в Средиземноморския регион (PRIMA) (05481/2026),
–	като взе предвид искането за одобрение, представено от Съвета съгласно член 186 и член 218, параграф 6, втора алинея, буква а), точка v), от Договора за функционирането на Европейския съюз (C10-0092/2026),
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид препоръката на комисията по промишленост, изследвания и енергетика (A10-0151/2026),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Кралство Мароко.

